Երիտասարդը երկրորդ ծխախոտը վառեց և անհանգիստ նայեց շուրջը։ Մոտերքում սեղաններն ազատ էին, բացառությամբ հարևան սեղանի, որի մոտ, թիկունքով դեպի իրենց, հիսունն անց, ամրակազմ մի տղամարդ էր նստած։ Նա գրեթե չէր շարժվում, ասես կոստյում հագած սովորական մի պահարան լիներ։ Երբեմն թեթև շարժում էր միայն աջ ձեռքը՝ երբ հաստլիկ մատների արանքում սեղմած սիգարը կամ բաժակը դանդաղորեն տանում էր դեպի բերանը։